CELEX: 32016R1752
Language: et
Date: 2016-09-30 00:00:00
Title: Nõukogu rakendusmäärus (EL) 2016/1752, 30. september 2016, millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 2

1.10.2016   
            
            
               ET
            
            
               Euroopa Liidu Teataja
            
            
               L 268/77
            
         NÕUKOGU RAKENDUSMÄÄRUS (EL) 2016/1752,
   30. september 2016,
   millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 2
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 18. jaanuari 2016. aasta määrust (EL) 2016/44, mis käsitleb piiravaid meetmeid seoses olukorraga Liibüas ja millega tunnistatakse kehtetuks määrus (EL) nr 204/2011, (1) eriti selle artikli 21 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 18. jaanuaril 2016 vastu määruse (EL) 2016/44.
            
         
               (2)
            
            
               Nõukogu lisas 31. märtsil 2016 kolm isikut määruse (EL) 2016/44 III lisas esitatud isikute loetellu, kelle suhtes kohaldatakse piiravaid meetmeid. Nimetatud kolme isikuga seotud teavet ja loetellu kandmise põhjendusi tuleks muuta.
            
         
               (3)
            
            
               Määrust (EL) 2016/44 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) 2016/44 III lisa muudetakse vastavalt käesoleva määruse lisas sätestatule.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. september 2016
      
         
            Nõukogu nimel
         
         
            eesistuja
         
         M. LAJČÁK
      
   
   
      (1)  ELT L 12, 19.1.2016, lk 1.
   
      LISA
      Allpool loetletud isikuid käsitlevad kanded asendatakse määruse (EL) 2016/44 III lisas järgmiste kannetega.
      
         
            „III LISA
            
               ARTIKLI 6 LÕIKES 2 OSUTATUD FÜÜSILISTE JA JURIIDILISTE ISIKUTE, ÜKSUSTE VÕI ASUTUSTE LOETELU
            
            A.   Isikud
            
                         
                     
                     
                        Nimi
                     
                     
                        Tuvastamisandmed
                     
                     
                        Põhjendus
                     
                     
                        Loetellu kandmise kuupäev
                     
                  
                        21.
                     
                     
                        SALEH ISSA GWAIDER, Agila
                     
                     
                        Sünniaeg: 1. juuni 1942
                        Sünnikoht: Elgubba, Liibüa
                        Passi number: D001001 (Liibüa), välja antud 22. jaanuaril 2015
                     
                     
                        Agila Saleh on alates 5. augustist 2014 olnud Liibüa esindajatekoja president.
                        Saleh väljendas 17. detsembril 2015 oma vastuseisu samal päeval allkirjastatud Liibüa poliitilisele kokkuleppele.
                        Saadikutenõukogu presidendina on Saleh takistanud ja kahjustanud Liibüa poliitilise ülemineku protsessi, sealhulgas keeldus ta mitmel korral korraldamast hääletust rahvusliku kokkuleppe valitsuse moodustamiseks.
                        23. augustil 2016 saatis Saleh kirja ÜRO peasekretärile, milles ta kritiseeris ÜRO toetust rahvusliku kokkuleppe valitsusele, kirjeldades seda kui „ühe rühma isikute pealesurumist Liibüa rahvale […], millega rikutakse põhiseadust ja ÜRO põhikirja“. Ta kritiseeris ÜRO Julgeolekunõukogu resolutsiooni 2259 (2015) vastuvõtmist, millega jõustati Skhirati kokkulepe, ning ähvardas anda ÜRO, keda ta peab vastutavaks „tingimusteta ja põhjendamatu“ toetuse andmise eest ebatäielikule presidendi nõukogule, ning ÜRO peasekretäri Rahvusvahelisse Kriminaalkohtusse ÜRO põhikirja, Liibüa põhiseaduse ja Liibüa suveräänsuse rikkumise eest. Need avaldused kahjustavad ÜRO ja ÜRO Liibüa toetusmissiooni (UNSMIL) toetust vahendustegevusele, mida väljendatakse kõigis asjakohastes ÜRO Julgeolekunõukogu resolutsioonides, eelkõige resolutsioonis 2259 (2015).
                        6. septembril 2016 tegi Saleh ametliku visiidi Nigerisse koos Ţubruqi tunnustamata valitsuse nn peaministri Abdullah al-Thaniga, kuigi resolutsioonis 2259 (2015) kutsutakse üles lõpetama selliste paralleelsete institutsioonide, kes väidavad end olevat seadusliku võimu kandjad, kuid ei ole kokkuleppe osalised, toetamine ja ametlikud kontaktid nende institutsioonidega.
                     
                     
                        1.4.2016
                     
                  
                        22.
                     
                     
                        GHWELL, Khalifa
                        teise nimega AL GHWEIL, Khalifa
                        AL-GHAWAIL, Khalifa
                     
                     
                        Sünniaeg: 1. jaanuar 1956
                        Sünnikoht: Misurata, Liibüa
                        Rahvus: liibüalane
                        Passi number: A005465 (Liibüa), välja antud 12. aprillil 2015, kaotab kehtivuse 11. aprillil 2017
                     
                     
                        Khalifa Ghwell oli rahvusvaheliselt tunnustamata rahvuskongressi (tuntud ka kui „rahvusliku päästmise valitsus“) nn peaminister ja kaitseminister ning oli seega vastutav selle tegevuse eest.
                        Khalifa Ghwell näitas 7. juulil 2015 oma toetust seitsmest brigaadist koosnevale uuele sõjalisele rühmitusele Steadfastness Front (Alsomood), mis moodustati, et takistada rahvusliku ühtsuse valitsuse moodustamist Tripolis; Khalifa Ghwell osales koos rahvuskongressi nn presidendi Nuri Abu Sahmainiga rühmituse moodustamise allkirjatseremoonial.
                        Rahvuskongressi nn peaministrina on Ghwell etendanud keskset rolli, et takistada Liibüa poliitilise kokkuleppe alusel loodud rahvusliku kokkuleppe valitsuse moodustamist.
                        Tripoli rahvuskongressi nn peaministri ja kaitseministrina andis Ghwell 15. jaanuaril 2016 käsu vahistada kõik rahvusliku kokkuleppe valitsuse peaministrikandidaadi poolt ametisse nimetatud uue julgeolekurühma liikmed, kes peaksid Tripolisse sisenema.
                        Ta andis 31. augustil 2016 käsu, et nn rahvusliku päästmise valitsuse nn peaminister ja kaitseminister pöörduksid tagasi tööle, pärast seda kui esindajatekoda oli rahvusliku kokkuleppe valitsuse tagasi lükanud.
                     
                     
                        1.4.2016
                     
                  
                        23.
                     
                     
                        ABU SAHMAIN, Nuri
                        teise nimega BOSAMIN, Nori
                        BO SAMIN, Nuri
                     
                     
                        Sünniaeg ja -koht: 16. mai 1956,
                        Zouara/Zuwara, Liibüa
                     
                     
                        Nuri Abu Sahmain oli rahvusvaheliselt tunnustamata rahvuskongressi (tuntud ka kui „rahvusliku päästmise valitsus“) nn president ning on seega vastutav selle tegevuse eest.
                        Rahvuskongressi nn presidendina on Nuri Abu Sahmain etendanud keskset rolli, et takistada ja kahjustada Liibüa poliitilise kokkuleppe elluviimist ning rahvusliku kokkuleppe valitsuse moodustamist.
                        Sahmain esitas 15. detsembril 2015 üleskutse lükata edasi Liibüa poliitilise kokkuleppe sõlmimine, mis pidi kavandatu kohaselt heaks kiidetama 17. detsembril toimuval kohtumisel.
                        Sahmain tegi 16. detsembril 2015 avalduse, mille kohaselt rahvuskongress ei lubanud ühelgi oma liikmel kohtumisel osaleda ega Liibüa poliitilist kokkulepet allkirjastada.
                        Sahmain lükkas Liibüa poliitilise kokkuleppe tagasi 1. jaanuaril 2016 toimunud kohtumisel ÜRO eriesindajaga.
                     
                     
                        1.4.2016“